CELEX: 32017R0401
Language: lv
Date: 2017-03-07 00:00:00
Title: Padomes Īstenošanas regula (ES) 2017/401 (2017. gada 7. marts), ar ko īsteno 15. panta 3. punktu Regulā (ES) Nr. 747/2014 par ierobežojošiem pasākumiem saistībā ar situāciju Sudānā

9.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 63/3
            
         PADOMES ĪSTENOŠANAS REGULA (ES) 2017/401
   (2017. gada 7. marts),
   ar ko īsteno 15. panta 3. punktu Regulā (ES) Nr. 747/2014 par ierobežojošiem pasākumiem saistībā ar situāciju Sudānā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 747/2014 (2014. gada 10. jūlijs) par ierobežojošiem pasākumiem saistībā ar situāciju Sudānā un ar ko atceļ Regulas (EK) Nr. 131/2004 un (EK) Nr. 1184/2005 (1), un jo īpaši tās 15. panta 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2014. gada 10. jūlijā pieņēma Regulu (ES) Nr. 747/2014.
            
         
               (2)
            
            
               Drošības padomes Komiteja, kas izveidota saskaņā ar Apvienoto Nāciju Organizācijas Drošības padomes Rezolūciju 1591 (2005), 2017. gada 12. janvārī atjaunināja informāciju par četrām personām, kam piemēro ierobežojošus pasākumus.
            
         
               (3)
            
            
               Tāpēc būtu attiecīgi jāgroza Regulas (ES) Nr. 747/2014 I pielikums,
            
         IR PIEŅĒMUSI ŠO REGULU.
   1. pants
   Regulas (ES) Nr. 747/2014 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 7. martā
      
         
            Padomes vārdā –
         
         
            priekšsēdētājs
         
         L. GRECH
      
   
   
      (1)  OV L 203, 11.7.2014., 1. lpp.
   
   
      PIELIKUMS
      Ierakstus par turpmāk uzskaitītajām personām aizstāj ar šādiem ierakstiem:
      
         “1.   ELHASSAN, Gaffar Mohamed
         
            Citā vārdā:
            Gaffar Mohmed Elhassan
         
         
            Amats: Sudānas bruņoto spēku ģenerālmajors un Rietumu militārā reģiona komandieris.
         
            Nacionālais identifikācijas Nr.: Bijušās militārpersonas apliecība Nr. 4302.
         
            Dzimšanas datums:1952. gada 24. jūnijs.
         
            Adrese:
            El Waha, Omdurman, Sudāna.
         
            Datums, kad iekļauts ANO sarakstā:2006. gada 25. aprīlis.
         
            Cita informācija. Pensionējies no Sudānas armijas. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5282254
         
            Informācija no Sankciju komitejas sniegtā kopsavilkuma par sarakstā iekļaušanas iemesliem:
         
         Ekspertu grupa ziņo par to, ka ģenerālmajors Gaffar Mohammed Elhassan bija viņiem paziņojis, ka, kamēr viņš ir bijis Rietumu militārā reģiona komandieris, viņš ir tieši operatīvi vadījis visus Sudānas bruņoto spēku elementus Dārfūrā (galvenokārt taktiskā vadība). Elhassan Rietumu militārā reģiona komandiera amatā bija no 2004. gada novembra (aptuveni) līdz 2006. gada sākumam. Ekspertu grupas rīcībā ir informācija, ka Elhassan bija atbildīgs par DP Rezolūcijas 1591 7. punkta noteikumu pārkāpumiem, jo, izmantojot savu statusu, viņš pieprasīja (no Hartūmas) un deva pilnvarojumu (kopš 2005. gada 29. marta) pārvietot militāro ekipējumu uz Dārfūru bez iepriekšēja ar Rezolūciju 1591 izveidotās komitejas apstiprinājuma. Pats Elhassan ekspertu grupai atzina, ka laikā no 2005. gada 29. marta līdz 2005. gada decembrim no citām Sudānas daļām uz Dārfūru ir pārvietoti gaisa kuģi, gaisa kuģu dzinēji un cits militārais ekipējums. Tā, piemēram, viņš informēja ekspertu grupu par to, ka laikā no 2005. gada 18. līdz 21. septembrim Dārfūrā neatļauti tika ievesti divi Mi-24 triecienhelikopteri. Tāpat ir pamatots iemesls uzskatīt, ka Elhassan kā Rietumu militārā reģiona komandieris bija tieši atbildīgs par to, ka tika dota atļauja veikt militārus gaisa uzbrukumus teritorijai ap Abu Hamra2005. gada 23. un 24. jūlijā un Jebel Moon apgabalā Rietumdārfūrā 2005. gada 19. novembrī. Abās operācijās bija izmantoti Mi-24 triecienhelikopteri, kas saskaņā ar ziņojumiem abos gadījumos esot atklājuši uguni. Ekspertu grupa ziņo, ka Elhassan grupai ir norādījis, ka viņš, pildot Rietumu militārā reģiona komandiera pienākumus, pats ir apstiprinājis prasības nodrošināt gaisa spēku atbalstu un citas gaisa spēku operācijas. (Skatīt ekspertu grupas ziņojuma S/2006/65 266.–269. punktu.) Ar šādām darbībām ģenerālmajors Gaffar Mohammed Elhassan ir pārkāpis attiecīgos ANO DPR 1591 (2005) noteikumus un tāpēc atbilst kritērijiem, lai komiteja varētu viņam piemērot sankcijas.
         2.   ALNSIEM, Musa Hilal Abdalla
         
            Citā vārdā: a) (Sheikh) Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem
         
         
            Amats: a) Sudānas Valsts asamblejas loceklis, b) Sudānas prezidents viņu 2008. gadā iecēla par Federālo lietu ministrijas īpašo padomdevēju, c) Ziemeļdārfūras Jalul cilts galvenais vecākais.
         
            Dzimšanas datums: a) 1964. gada 1. janvāris; b) 1959. gads.
         
            Dzimšanas vieta:
            Kutum.
         
            Adrese: a) Kabkabiya, Sudāna b) Kutum, Sudāna (dzīvo Kabkabiya un Kutum pilsētā Ziemeļdārfūrā, un ir dzīvojis Hartūmā).
         
            Pases Nr.: Diplomātiskā pase Nr. D014433, izdota 2013. gada 21. februārī; (derīguma termiņš: 2015. gada 21. februāris).
         
            Identifikācija: Valstspiederības apliecība Nr.: A0680623.
         
            Datums, kad iekļauts ANO sarakstā:2006. gada 25. aprīlis.
         
            Cita informācija. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5795065
         
            Informācija no Sankciju komitejas sniegtā kopsavilkuma par sarakstā iekļaušanas iemesliem:
         
         
            Human Rights Watch ziņojumā ir minēts, ka viņu rīcībā ir 2004. gada 13. februārī datēta Ziemeļdārfūras vietējās valdības biroja dienesta vēstule, kurā “apvidū esošajām drošības vienībām” tiek dots rīkojums “atļaut mudžahedīniem un brīvprātīgajiem Sheikh Musa Hilal vadībā doties uz [Ziemeļdārfūras] apgabaliem un nodrošināt savas vitālās vajadzības”. 2005. gada 28. septembrī 400 arābu kaujinieku Rietumdārfūrā uzbruka Aro Sharrow (tostarp iekšzemē pārvietotu personu nometnei), Acho un Gozmena ciematiem. Mēs arī domājam, ka Musa Hilal bija klāt uzbrukumā Aro Sharrow iekšzemē pārvietotu personu nometnei – viņa dēlu nogalināja Sudānas Atbrīvošanas armijas uzbrukumā Shareia, tāpēc viņš attiecīgi bija iesaistīts personīgā asinsatriebībā. Ir pamatots iemesls uzskatīt, ka viņam kā cilts galvenajam vecākajam bija tieša atbildība par šīm darbībām un viņš ir atbildīgs par starptautisko humanitāro tiesību un cilvēktiesību pārkāpšanu un citām zvērībām.
         3.   SHARIF, Adam Yacub
         
            Citā vārdā: a) Adam Yacub Shant; b) Adam Yacoub
         
         
            Amats: Sudānas Atbrīvošanas armijas komandieris.
         
            Dzimšanas datums: aptuveni 1976. gads.
         
            Datums, kad iekļauts ANO sarakstā:2006. gada 25. aprīlis.
         
            Cita informācija. Saskaņā ar pieejamo informāciju miris 2012. gada 7. jūnijā. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5283783
         
            Informācija no Sankciju komitejas sniegtā kopsavilkuma par sarakstā iekļaušanas iemesliem:
         
         
            Adam Yacub Shant pakļautībā esošie Sudānas Atbrīvošanas armijas kareivji pārkāpa karadarbības pārtraukšanas nolīgumu, 2005. gada 23. jūlijā Ziemeļdārfūrā pie Abu Hamra uzbrūkot Sudānas valdības militāro spēku kontingentam, kas pavadīja kravas transportlīdzekļu konvoju, un nonāvējot trīs kareivjus. Pēc uzbrukuma tika nolaupīti valdības kaujas ieroči un munīcija. Ekspertu grupas rīcībā ir informācija, ar ko apliecina, ka Sudānas Atbrīvošanas armijas kareivju uzbrukums ir acīmredzami organizēts, līdz ar to tas bija rūpīgi plānots. Tādēļ saskaņā ar ekspertu grupas secinājumiem ir pamatoti uzskatīt, ka Shant, kas ir apstiprināts Sudānas Atbrīvošanas armijas komandieris apgabalā, būtu bijis jāzina par uzbrukumu un tas jāapstiprina/vai jāliek to veikt. Tādēļ viņš ir tieši atbildīgs par uzbrukumu un atbilst sarakstā iekļaušanas kritērijiem.
         4.   MAYU, Jibril Abdulkarim Ibrahim
         
            Citā vārdā:
            General Gibril Abdul Kareem Barey; “Tek”; Gabril Abdul Kareem Badri
         
         
            Amats: Nacionālās reformu un attīstības kustības lauka komandieris.
         
            Dzimšanas datums:1967. gada 1. janvāris.
         
            Dzimšanas vieta:
            Nile District, El-Fasher, El-Fasher, Ziemeļdārfūra.
         
            Valstspiederība: dzimis sudānietis.
         
            Adrese:
            Tine, Sudāna (dzīvo Tine, Sudānā, pie robežas ar Čadu).
         
            Valsts identifikācijas numurs: a) 192-3238459-9, b) ar dzimšanu iegūta valstspiederības apliecība 302581.
         
            Datums, kad iekļauts ANO sarakstā:2006. gada 25. aprīlis.
         
            Cita informācija. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5795071
         
            Informācija no Sankciju komitejas sniegtā kopsavilkuma par sarakstā iekļaušanas iemesliem:
         
         
            Mayu ir atbildīgs par 2005. gada oktobrī veikto Āfrikas Savienības misijas Dārfūras reģionā Sudānā (AMIS) personāla locekļu nolaupīšanu. Mayu ar iebiedēšanu atklāti cenšas kavēt AMIS darbu; viņš, piemēram, 2005. gada novembrī Jebel Moon apgabalā draudēja notriekt Āfrikas Savienības helikopterus. Ar šādām darbībām Mayu ir acīmredzami pārkāpis ANO DPR 1591 (2005), radot draudus stabilitātei Dārfūrā, un atbilst kritērijiem, lai komiteja varētu viņam piemērot sankcijas.”